कुलदीप बराड़ के गांव में लगे पोस्टर; युवाओं को लालच दे रहा SFJ प्रमुख
ब्लू स्टार ऑपरेशन के आते ही सिख फॉर जस्टिस प्रमुख आतंकी गुरपतवंत सिंह पन्नू एक बार फिर एक्टिव होने लगा है। आतंकी पन्नू ने मोगा में एक बार फिर खालिस्तान के समर्थन में नारे व झंडे लगवाए हैं।  Khalistani Posters Moga SFJ Gurpatwant Pannu Video ; Col Kuldeep Brar Village | Khalistan Flag Posters Blue Star Operation
ऑपरेशन ब्लू स्टार की बरसी के आते ही सिख फॉर जस्टिस प्रमुख आतंकी गुरपतवंत सिंह पन्नू एक बार फिर एक्टिव होने लगा है। आतंकी पन्नू ने मोगा में एक बार फिर खालिस्तान के समर्थन में नारे व झंडे लगवाए हैं। इतना ही नहीं, अब उसने ऑपरेशन ब्लू स्टार के जनरल कुलदीप बराड़ के गांव का रुख किया है। साथ ही, युवाओं को बरगलाने के लिए डॉलर देने की भी बातें कर रहा है।
बीते दिन ही आतंकी पन्नू के स्लीपर सेल्स ने मोगा के बस स्टैंड पर खालिस्तानी झंडा फहराया था, लेकिन जैसे-जैसे ब्लू स्टार ऑपरेशन की बरसी करीब आ रही है, आतंकी पन्नू की हरकतें बढ़ती जा रही हैं। अब उसने ब्लू स्टार ऑपरेशन का नेतृत्व करने वाले जनरल कुलदीप बराड़ के गांव पत्तो हरि सिंह में खालिस्तान के समर्थन में नारे लिखवाए हैं और पोस्टर भी चिपकाए हैं।
कुलदीप बराड़ को धमकी
आतंकी पन्नू ने कुलदीप बराड़ को जारी वीडियो में धमकी भी दी है। पन्नू ने कहा - 1984 में इंदिरा का कत्ल किया गया था, 1986 में जनरल वैद्या को मार दिया गया और अब 2024 में कुलदीप बराड़ को खत्म किया जाएगा, लेकिन इस बार कुलदीप को बारूद नहीं, कानून के साथ खत्म किया जाएगा।
युवाओं को दिखा रहा डॉलर
आतंकी पन्नू युवाओं को डॉलर का लालच देकर कुलदीप बराड़ के बारे में जानकारियां हासिल करना चाहता है। यह पहली बार नहीं है, जब पन्नू ने पैसों का लालच दिया हो।
इससे पहले भी कई बार वह पैसे देने की घोषणाएं कर चुका है, लेकिन यह सिर्फ घोषणाओं तक ही सीमित रह जाता है। उसका मकसद सिर्फ लालच देकर अपना काम निकलवाना है। पैसे देने के बारे में आज तक कभी साफ नहीं हो पाया है।